Kristo Dako

Kristo Dako (Korçë, 25 dhjetor 1880Ka mospërputhje për datën e lindjes. Me dorën e tij, me dt. 11 mars 1908 Kristo ka shkruar për Oberlin College se data e lindjes së tij ka qenë 25 dhjetor 1880 (“Dako, Kristo Anastas 1913 DB [Bachelor of Divinity]”, folder, Student Records, Oberlin College Archives); kurse, jepet data 21 dimëror 1878 te revista "Vatra Shqiptare", nr. 25-26, nëntor-dhjetor 1941–XX, 7–8. – Tiranë, 16 dhjetor 1941) ka qenë veprimtar i mërgatës shqiptare, ministër i shtetit shqiptar dhe arsimtar.

 Biografia 
U lind në Korçë më 25 dhjetor 1880Oberlin College Archives, Box 234, Folder 2812 "Dako, Kristo Anastas 1913 DB", Information Questionnaire (plotësuar me dorë dhe firmosur nga Kristo Dako), i biri i Anastas Dakos. Më 1887 Dako emigroi në Bukuresht, Rumani, ku mbaroi shkollën e mesme më 1898, dhe më 1902 Fakultetin e Matematikës. Nga ky vit u aktivizua në shoqëritë Shpresa dhe Dituria të kryeqytetit rumun. Më pas shkoi në Shtetet e Bashkuara, ku ndoqi dhe mbaroi shkollën teologjike (Graduate School of Theology) në Universitetin e Oberlinit në vitet 1906-1913, ku u diplomua me Bachelor of Divinity Oberlin College Archives, Box 234, Folder 2812 "Dako, Kristo Anastas 1913 DB" .

Më 1908 u kthye në atdhe dhe më 1909 qe pjesëmarrës në Kongresin e Elbasanit. Më 1913 u zgjodh president dhe redaktor i gazetës Dielli, organ i Federatës Mbarëshqiptare Vatra më 1913. Dako mori më vonë pjesë në Konferencën e Paqes së Parisit më 1919. Dako është takuar dy herë me presidentin e Shteteve të Bashkuara Woodrow Wilson, për t'i shpjeguar atij interesat kombëtare të Shqipërisë.

Më 1921-1922 qe deputet i Partisë Përparimtare dhe më pas u bë pjesë e "Bashkimit të Shenjtë". Më 1921 u caktua ministër i Arsimit në qeverinë pakditore të Hasan Prishtinës gjatë krizës së dhjetorit. Më pas u tërhoq nga politika dhe iu përkushtua arsimit. Më 2 tetor 1922 hapet instituti "Kyriaz", më 11 prill 1925 iu vendos guri i themelit në godinën e re në Kamëz.

Ndërroi jetë më 16 dhjetor 1941 në Tiranë.

Vepra të botuara

Cilët janë shqiptarët? Manastir: Shtypshkronja Tregëtare Ndërkombëtare, 1911.
Mësimet e para të Gjeometrisë Elementare për shkollat filltare. Manastir: Shtypshkronja Tregëtare Ndërkombëtare, 1912.
Revista Djelli (editor, korrik–shtator 1913).
Revista Yll'i Mëngjezit (bashkë-editor, 1917–1920).
The Strength of the National Consciousness of the Albanian People, 1918.
Albania: the Master Key to the Near East. Boston: E. L. Grimes, 1919. (Përkthyer në shqip nga Leka Ndoja dhe botuar më 2003 me titull Shqipëria: çelësi kryesor i Lindjes së Afërme. Tiranë: Arbëria, 2003).  
"Albania and its Unredeemed Territories" (hartë) (Boston: E.L. Grimes, 1919).
Liga e Prizrenit ("The League of Prizren"), Bucharest, 1922.
Zogu the First, King of the Albanians (A Sketch of His Life and Times). Tirana: Kristo Luarasi, 1937.
Shënime historike nga jeta dhe vepra e Nalt Madhërisë së Tij Zogu i Parë Mbreti Shqiptarvet. Tiranë: Kristo Luarasi, 1937.

 Referime 

Kategoria:Ministra të Arsimit dhe Sportit të Shqipërisë
Kategoria:Lindje 1876
Kategoria:Vdekje 1941
Kategoria:Mësues shqiptarë
Kategoria:Njerëz nga Korça
Kategoria:Familja Qiriazi
Kategoria:Njerëz nga Vilajeti i Manastirit
Kategoria:Absolventët e Universitetit të Bukureshtit